open-index/open-wikipedia-markdown huggingface dataset:
Aku Ankka (lautapeli)

**Aku Ankka -lautapelissä** pelaajan tavoitteena on palauttaa Roope Ankan ensilantti takaisin rahasäiliöön. Pelissä liikutaan Ankkalinnassa ja tavataan sen tuttuja asukkaita kuten Iines Ankka, Pelle Peloton ja Mummo Ankka. Pelissä edetään vastaamalla Ankka-aiheisiin kysymyksiin.

Kategoriat kysymyksissä:
* Aku Ankka ja kumppanit
* Tarinat
* Sitä sun tätä
* Kuvat (kysymyskorttien kääntöpuolella)

Pelissä pyöritetään onnenpyörää, jolla pelaaja voi saada lisämahdollisuuksia etenemiseen sekä Pelle Pelottoman keksintökoneesta kaikenlaisia koneita, kuten pienennyskoneen tai molekyylisiirtimen.

## Sisältö
* Pelilauta
* 250 kysymyskorttia
* 50 tapahtumakorttia
* 6 pelihahmoa (Aku Ankka, Hannu Hanhi, Iines Ankka, Touho Ankka, Leenu, Liinu ja Tiinu sekä Tupu, Hupu ja Lupu)
* 6 muovialustaa (pelihahmoille)
* 6 pahvista ensilanttia (5 väärää ja 1 aito)
* 6 pahvista Räpyläreittikorttia
* Spinneri
* Askellaskuri
* Pelikeila
* 24 hahmopelimerkkiä
* Säännöt

## Valmistaja
Aku Ankka -lautapeliä valmistaa suomalainen Tactic Games Oy Tactic-tuotemerkin alla. Peli on valmistettu yhteistyössä Aku Ankka -lehden kanssa.

## Aiheesta muualla
* Aku Ankka -lautapeli Tacticin verkkosivuilla
Karinkanta

**Karinkanta** on Siikajoen kunnassa lähellä Lumijoen kunnanrajaa sijaitseva noin 200 asukkaan kylä. Kylä sijaitsee seututien 813 varrella noin 10 kilometriä Siikajoenkylän taajamasta Lumijoen suuntaan. Kuntakeskuksesta Ruukista on kylälle matkaa noin 40 kilometriä. 

Karinkannan tärkeimmät elinkeinot ovat maa- ja metsätalous. Kylällä on myös raskaskonekorjaamo Jaresko Oy sekä entisen kyläkoulun yhteyteen laajentunut kehitysvammaisten asumisyksikkö Karentia Oy. Muita kylällä olevia yrityksiä ovat mm. porsaskasvattamo Niitynmaan porsas Oy, vasikkakasvattamo Karinnuotta Oy sekä Kurikan Lammastila Oy.  

Kylässä on muun muassa kyläseura, uimaranta ja Varessäikän kalasatama. Vuosittain kylällä järjestetään ohjelmalliset pikkujoulujuhlat ja aiemmin myös Varessäikän kalajuhlat. Vuosina 2019 ja 2021 kylällä on järjestetty LiiteriRock-tapahtuma, joka on kerännyt konsertteihinsa satoja osallistujia. 

Karinkantaa suunniteltiin liitettäväksi Lumijoen kuntaan. Syyksi mainittiin Lumijoen palveluiden läheisempi sijainti. Karinkannasta Lumijoen keskustaajamaan on matkaa noin 12 kilometriä, ja kyläläiset käyttävät tiuhaan Lumijoen palveluja. Suurin osa kylän asukkaista äänesti liitoksen puolesta. Elokuussa 2014 Siikajoen kunnanvaltuusto päätti äänin 23–3, että Karinkantaa ei siirretä Lumijoelle.

## Lähteet
Nokian Urheilijat

**Nokian urheilijat** eli NoU on nokialainen vuonna 1926 perustettu urheiluseura. Nokian Urheilijat on keskittynyt hiihtoon, yleisurheiluun, naisvoimisteluun ja ringetteen, jossa SM-sarjaa pelaa NoU Ringette. Nokian Urheilujoiden puheenjohtajana toimii Heikki Viherlaakso. Seuraan kuuluu hieman yli 1000 jäsentä. Nokian Urheilijoita ovat edustaneet muun muassa pika-aitajuoksija ja pituushyppääjä Otto Kilpi ja keihäänheittäjä Sanni Utriainen.

Nokian Urheilijat pistäytyi myös pesäpallon SM-sarjassa kaudella 1951. Joukkueen sijoitus oli kahdestoista kolmentoista joukkueen sarjassa. Suomensarjan lohkonsa seura on voittanut 1946 ja 1950.

## Palkinnot ja huomionosoitukset
### [[Itä-Länsi-ottelu|Miesten Itä-Länsi-valinnat]]
* Reino Kaukainen (1947, 1950)

## Lähteet

## Aiheesta muualla
*http://www.nokianurheilijat.net/
*http://www.nokianurheilijat.net/hiihto/ 
*http://www.nokianurheilijat.net/maja/
*http://www.nouringette.fi/
*http://www.nokianurheilijat.net/naisvoimistelu/ 
*Pesäpallo 1946–1951 kerätty http://www.mrasilainen.com/ 27.5.2011
Taskupuhelu

**Taskupuhelu** on matkapuhelimesta vahingossa (puhelimenkäyttäjän tietämättä) soitettu puhelu. Nimitys taskupuhelu viittaa siihen, että taskussa pidetyn puhelimen näppäimiin, ensin numeroihin ja lopuksi kuittausnäppäimeen osuu jokin esine tai muu painallus, mikä saa aikaan puhelun käyttäjän tarkoittamatta. Näppäimistölukko estää osan taskupuheluista, mutta ei soittoja hätänumeroihin.

## Lähteet
Elatusaine

**Elatusaineella**, **ravinneliuoksella** tai **kasvatusalustalla** tarkoitetaan nestemäistä tai hyytelömäistä kasvualustaa, jota käytetään pieneliöiden tai solujen kasvatukseen laboratorio-olosuhteissa. Elatusaine sisältää ihanteellisen määrän kaikkia solun kasvuun tarvittavia ravinteita ja hivenaineita. Liuoksesta löytyvät kaikki solun kasvuun tarvittavat alkuaineet, joita ovat hiili, vety, happi, typpi, fosfori ja rikki. Liuos sisältää tyypillisesti myös suoloja, jonkin verran metalleja ja vitamiineja, joita tarvitaan solurakenteiden ylläpitoon ja erilaisiin aineenvaihdunnan toimintoihin.

Erilaisia liuoksia on useita, ja liuosten koostumus määräytyy aina tutkittavan eliön ravinnevaatimusten mukaan. Liuosten koostumusta säätelemällä voidaan valita halutut eliöt tai solut, joita halutaan kasvattaa. Tällaisia alustoja kutsutaan *selektiivisiksi kasvualustoiksi*.

## Erilaiset kasvualustat

Ravinneliuokset jaetaan pääasiassa kahteen luokkaan: synteettinen kasvualusta () ja kompleksinen kasvualusta (). Synteettinen kasvualusta sisältää tunnetun määrän tarkkaan määritettyjä ja puhdistettuja ravinteita. Tällainen ravinneliuos sopii parhaiten tietyn eliön kasvattamiseen, jonka ravintovaatimukset tunnetaan. Kompleksinen alusta taas valmistetaan ravintoaineesta, jonka täyttä kemiallista koostumusta eikä aineiden määrää tunneta. Tällainen ravintoaine voi olla esimerkiksi kaseiini (maitoproteiini), liha-, soija- tai hiivauute.

Ravinneliuos voi olla nestemäisessä tai hyytelömäisessä muodossa: ravintoliemi tai ravintoagar. Ravintolientä käytetään muun muassa solumäärän lisäämisen. Jos ravintoliemessä kasvatettava eliö vaatii happea, on lientä ravisteltava koko kasvatuksen ajan. Ravintoliemi soveltuu hyvin myös anaerobisten mikrobien kasvattamiseen, kun liuoksen päälle lisätään kerros öljyä, jonka läpi happi ei kulje. Ravintoagar tai ravintomalja tehdään nestemäisestä ravinneliuoksesta lisäämällä seokseen agar-agaria. Ravintoagarilla mikrobit kasvavat ravintoalustan päällä, jolloin ne saavat runsaasti happea. Ravintoagarilla yksi solu voi muodostaa pesäkkeen.

## Katso myös
*Agar
*Petrimalja

## Lähteet

*
Tragikomix

**Tragikomix** on Mimosan sulhanen Asterix ja Obelix -tarinoissa ja hän oli myös mukana animaatioelokuvassa Asterix – gallialaisten sankari ja aidoilla näyttelijöillä tehdyssä elokuvassa Asterix ja Obelix vastaan Caesar.

## Esiintymiset Asterixin seikkailuissa

Asterix legioonalaisena -tarinassa hänet pakotettiin liittymään roomalaiseen legioonaan. Hänet vietiin kaleerilla Afrikkaan, jossa oli käynnissä roomalaisten sisällissota. Asterix ja Obelix joutuivat lähtemään Condateen, jossa pystyi liittymään legioonaan, jonka joukot tultaisiin viemään samaiselle alueelle, jonne Tragikomixkin joutui. Asterix ja Obelix murtautuivat leiriin, ja ottivat Tragikomixin mukaansa.

Sarjakuva-albumissa *[[Asterix ja Latraviata]]* Tragikomix esiintyy pienessä roolissa, kun hän ja Mimosa kohtaavat maantiellä roomalaispäällikkö Pompeiuksen ja prefekti Bonusmaluksen juonessa mukana olevan Mimosaksi naamioituneen roomalaisnäyttelijä Latraviatan, jonka tehtävänä on hankkia varastettu kypärä ja miekka takaisin Asterixilta ja Obelixilta.

Elokuvassa *Asterix – gallialaisten sankari* Mimosa ja Tragikomix joutuvat roomalaisten vangeiksi ja Julius Caesarin orjiksi, minkä seurauksena Asterix ja Obelix lähtevät pelastamaan heitä ensin Afrikasta ja lopulta Roomasta.

Elokuvassa *Asterix ja Obelix vastaan Caesar* Tragikomix näkyi hetken aikaa kuvassa, kun Obelix ihastui Mimosaan mutta sai tietää Tragikomixin olevan tämän sulhanen.

## Lähteet
Mimosa (sarjakuvahahmo)

**Mimosa** () on Asterix-sarjakuvissa esiintyvä hahmo ja Obelixin ihastuksenkohde. Mimosa on naimisissa Tragikomixin kanssa. Elokuvassa *[[Asterix – gallialaisten sankari]]* Mimosa ja Tragikomix joutuvat roomalaisten vangeiksi ja Julius Caesarin orjiksi, minkä seurauksena Asterix ja Obelix lähtevät pelastamaan heitä ensin Afrikasta ja lopulta Roomasta. Hahmo esiintyy myös elokuvassa *[[Asterix ja Obelix vastaan Caesar]]* (1999), jossa häntä näyttelee Laetitia Casta.

## Esiintymiset sarjakuvissa

Mimosan sulhanen, Tragikomix, pakotettiin liittymään roomalaiseen legioonaan tarinassa *[[Asterix legioonalaisena]]*, mutta Asterix ja Obelix menivät pelastamaan hänet. Tarinassa *[[Obelixin kaleeri]]* Mimosa esiintyy pienessä roolissa, kun hän on vierailulla kylässä ja yrittää auttaa kiveksi muuttunutta Obelixia suutelemalla tätä, mutta loukkaantuu nöyryyttävästä tilanteesta.

Sarjakuva-albumissa *[[Asterix ja Latraviata]]* roomalaispäällikkö Pompeius ja prefekti Bonusmalus käyttävät apunaan Mimosaksi naamioitunutta roomalaisnäyttelijää saadakseen varastetun kypärän ja miekan takaisin Asterixilta ja Obelixilta (myös oikea Mimosa esiintyy albumissa).

## Lähteet
Simeon (piispa)

**Simeon** (alun perin **Semjon Semjonovitš Kružkov**, *Семён Семёнович Кружков*, 2. helmikuuta 1929 Tallinna − 21. syyskuuta 1998 Tartto) toimi Viron apostolisen ortodoksisen kirkon apulaispiispana tittelillä Avidosin piispa 16. toukokuuta − 21. syyskuuta 1998.

Simeon syntyi Tallinnassa vironvenäläiseen perheeseen ja opiskeli Pietarin hengellisessä akatemiassa. Hän meni naimisiin Tamara Aleksandrovna Tihomirovan kanssa vuonna 1948 ja vihittiin diakoniksi samana vuonna. Hänet vihittiin papiksi Leningradissa 28. elokuuta 1949. Hän valmistui akatemiasta vuonna 1953.
 
Toimittuaan vuosina 1953–1961 papintehtävissä eri puolilla Neuvostoliittoa hänet nimitettiin vuonna 1961 Tarton venäjänkielisen Jumalansynnyttäjän kuolonuneen nukkumisen kirkon kirkkoherraksi, jossa hän palveli piispaksivihkimiseensä asti. Simeon jäi leskeksi vuonna 1977.

Vuonna 1990 lähes koko Tallinnan hiippakunnan papisto anoi Kružkovin piispaksivihkimistä sen jälkeen kun Tallinnan edellinen piispa Aleksei II oli valittu Moskovan patriarkaksi, mutta piispaksi nimitettiin  rovasti Kornelius Jakobsin.

Kun autonominen Konstantinopolin alainen Viron ortodoksinen kirkko perustettiin uudelleen vuonna 1996 Simeon Kružkov valittiin kirkkokunnan apulaispiispaksi ja vihittiin 10. toukokuuta 1998. Piispa Simeon ehti hoitaa virkaansa ennen kuolemaansa vain reilut kolme kuukautta.

## Lähteet
Kebekhet

**Kebekhet** tai **Kebehwet** (muinaisegyptin sanasta *kebhu*, "tähtitaivas") oli muinaisessa Egyptissä palvottu käärmeen muotoinen jumalatar, joka edusti puhdistautumista vedellä. Kebekhetiä palvottiin etenkin hautajaismenoissa, sillä hän oli Anubiksen tytär. Kebekhet mainitaan jo vanhan valtakunnan aikaisissa pyramiditeksteissä.

## Lähteet
* 
* Wilkinson, Richard H. (2003). *The Complete Gods and Goddesses of Ancient Egypt*. Thames & Hudson.

### Viitteet
Vuorikärppä

**Vuorikärppä** (*Mustela altaica*) on kärppien sukuun kuuluva näätäeläin, joka muistuttaa sukulaistaan siperiankärppää mutta on pienempi ja sen karva ja häntä ovat lyhyemmät.

## Levinneisyys

Vuorikärppää on tavattu Kiinassa, Kashmirissa ja ympäri Himalajaa. Eläintä on tavattu myös Siperiassa, ja havainto Pohjois-Koreasta tarvitsee vahvistuksen. Lajia on tavattu Himalajalla jopa yli viiden kilometrin korkeudessa. Bhutanissa lajia on havaittu 1&nbsp;500 ja 5&nbsp;200 metrin välillä. Vuorikärpälle on tavattu kuusi alalajia, joilla kullakin on tietty, suppea alue.

## Lähteet

## Aiheesta muualla
*Laji.fi: Vuorikärppä (''Mustela altaica'')
*iNaturalist: Vuorikärppä (''Mustela altaica'')
*ITIS: Mustela altaica 
*University of Michigan, Animal Diversity Web (ADW): Mustela altaica, mountain weasel 
*Global Biodiversity Information Facility (GBIF): Mustela altaica
Henrik Calonius

**Adolf Henrik Matias Calonius** (19. kesäkuuta 1873 Hamina – 7. joulukuuta 1914 Petrokov, Puola) oli suomalainen ratsumestari, jota pidetään Suomen poliisikoiratoiminnan alkuunpanijana.

Henrik Caloniuksen vanhemmat olivat kenraaliluutnantti Emil Wilhelm Matias Calonius (1840–1906) ja vapaaherratar Eva Hildur Ulrika Falkenberg af Trystorp.

Helsingin poliisilaitoksen palveluksessa ollut Calonius johti Laukon torpparihäätöjen aikana tammikuussa 1907 Helsingistä tullutta ratsupoliisikomennuskuntaa, joka vastasi häätöjen toimeenpanemisesta. Häätöjen yhteydessä tapahtui useita yhteenottoja, ja erityisen pahaa vertaa herätti se, että poliisit järjestivät Laukossa ollessaan tanssiaiset joka ilta. 

Elokuussa 1909 Caloniuksen johtama 12-miehinen ratsupoliisiosasto oli Terijoella turvaamassa Venäjän duuman jäsenen professori Mihail Herzensteinin murhaoikeudenkäyntiä. Murhasta syytettynä oli venäläisen Musta sotnja -järjestön jäseniä, jotka Pietarissa junalla tullut 300 mustasotnjalaisen joukko aikoi väkivalloin vapauttaa. Tiukat turvatoimet estivät kuitenkin tämän yrityksen.

Calonius toi keväällä 1909 Saksasta Suomen ensimmäiset poliisikoirat saksanpaimenkoirat Hektor von der Volmeburgin ja Benno von Volmenthalin sekä dobermanni-nartun Zilly von Thüringenin. Saksa oli näihin aikoihin edelläkävijämaa poliisikoirien käytössä.

Calonius osallistui ensimmäisen maailmansodan taisteluihin venäläisten joukoissa. Hän kaatui Petrovin lähellä Puolassa 7. joulukuuta 1914. Caloniuksen ruumis tuotiin Suomeen, ja hänet hautajaisensa pidettiin Helsingissä 16. joulukuuta 1914.

## Lähteet
Amaryllix

**Amaryllix** () on hahmo Asterix-sarjakuvissa, gallialaisen kylän kalakauppias. Kaikkien mielestä Amaryllixin myymät kalat haisevat pilaantuneilta. Kylätappelut saavat lähes aina alkunsa kylän sepän Caravellixin mainitessa jotain Amaryllixin kalojen laadusta, mikä provosoi Amaryllixia aloittamaan tappelun. Amaryllixillä on oma kalastusvene, mutta hän ei itse kalasta kalojaan, vaan ne tuodaan hänelle kärryillä Parisiumista asti, mikä selittää niiden pilaantumisen.

Amaryllix esiintyi ensimmäisen kerran albumissa *[[Asterix Hispaniassa]]*. Sarjan tekijät René Goscinny ja Albert Uderzo kehittivät hahmon saadakseen huvittavan aiheen kyläläisten tappelulle.

Nimi Amaryllix on yksi sarjan luontoperäisistä nimistä, ja se tulee kukan nimestä amaryllis. Amaryllixin vaimo on nimeltään Jelousubmarine (*Iélosubmarine*), mikä viittaa The Beatles -yhtyeen kappaleeseen ”Yellow Submarine”. Albumeissa *[[Asterix Korsikassa]]* ja *[[Ruusu ja miekka]]* heillä on myös nuori poika.

## Lähteet
Goldsworthy Gurney

**Goldsworthy Gurney** (1793 Englanti – 1875) oli lääkäri, kemisti, luennoitsija, konsultti, arkkitehti, rakentaja sekä keksijä. Hän kehitti muun muassa höyrykäyttöisen auton ja Bude-lampun.

## Lähteet
Monica Abbott

**Monica Cecilia Abbott** (s. 28. heinäkuuta 1985, Santa Cruz, Kalifornia) on yhdysvaltalainen softballpelaaja ja olympiamitalisti. Abbott on pelipaikaltaan syöttäjä (*pitcher*). Hän pelasi Tennesseen yliopiston Lady Volunteersissa 2004–2007. Vuonna 2007 hän siirtyi Washington Glory -joukkueeseen, josta siirtyi Japaniin Toyotan joukkueeseen vuonna 2009.

Abbott voitti Yhdysvaltain joukkueessa hopeaa Pekingin olympialaisissa 2008 ja Tokion olympialaisissa 2021.

## Saavutuksia

2002
* Nuorten Pan-Amerikan mestaruuskilpailujen voitto, valittiin kisojen arvoikkaimmaksi pelaajaksi
2003
* ISF:n nuorten naisten maailmanmestaruuskilpailujen hopeaa
* alle 18-vuotiaiden Canada Cupin arvokkain pelaaja ja all star -syöttäjä
2004
* kultaa yliopistojen softballin maailmanmestaruuskilpailuissa
2005
* ensimmäistä kertaa mukana Yhdysvaltain maajoukkueessa Canada Cupissa ja Champions Cupissa
2006
* maailmancupin voitto
* kultaa ISF:n maailmanmestaruuskilpailuissa
2007
* kultaa Pan-Amerikan mestaruuskilpailuista, maailmancupin voitto
* Women’s Sports Foundationin Vuoden joukkueurheilija
2008
* olympiahopeaa
2021
* olympiahopeaa

## Lähteet

## Aiheesta muualla

* Viralliset kotisivut 
* Monica Abbott USA Softballin sivuilla
Oiraatin kieli

**Oiraatin kieli** on Luoteis-Kiinassa ja Länsi-Mongoliassa asuvien oiraattien puhumista länsimongolilaisista murteista sekä aiemmin myös kalmukin kielestä käytetty nimitys. Puhuttua oiraattia, johon kalmukin ei katsota kuuluvan, pidetään usein itsenäisenä kielenä. Nimitystä käytetään myös todo bitšig -kirjoituksella laaditun kirjallisuuden kielestä.

Puhujamäärältään suurin oiraattimurre on torgut, jota puhutaan Mongolian lisäksi lähinnä Kiinan Xinjiangin alueen luoteisosissa. Samaa nimitystä käytetään kalmukin toisesta päämurteesta. Mongoliassa on seitsemän historiallista oiraattiheimoa ja murretta: bajat, dörbet, hoton, torgut, urjanhai, zahin ja ööld. Lisäksi on murteita, joiden luokittelu oiraatin, mongolin tai burjaatin välillä on kiistanalaista.

Mongoliassa oiraatit käyttävät sivistyskielenään halhamongolia. Kiinassa oiraattia kirjoitetaan perinteisellä todo bitšig -kirjaimistolla.

## Lähteet
Petsamonvuono

**Petsamonvuono** () on Barentsinmeren vuono Petsamon piirissä Murmanskin alueen luoteisosassa Venäjällä. Vuono on 18 kilometriä pitkä ja pääasiassa 1,5–2 kilometriä leveä, mutta kapeimmalta kohdaltaan alle puoli kilometriä leveä. Vuono on lähellä suutaan noin 150 metriä syvä ja vuonon erottaa valtamerestä *kynnys*, joka on noin 80 metriä syvä. Petsamonvuono sijaitsee Suomen Neuvostoliitolle luovuttamalla alueella entisen Petsamon kunnan pohjoisosassa. Vuonon suu on noin 25 km Norjan rajasta itään. Petsamonvuonon pohjukkaan laskee 110 kilometriä pitkä Petsamonjoki. Vuonon rantoja ympäröivät tunturit, kuten Parkkinatunturit, Isovuori, Trifonavaara ja Siebruoaivi. 

Vuonon perukassa sijaitsee Petsamon kaupunkityyppinen taajama (entinen Petsamon kirkonkylä *Parkkina*). Petsamonvuonon länsirannalla sijaitsee Liinahamarin kylä, jossa on Petsamon satama. Aikanaan Liinahamari oli Suomen ainoa valtamerisatama ja ympäri vuoden sulana oleva satama.  Vuoden keskilämpötila Petsamonvuonon pohjukassa on -0,7 °C; heinäkuun keskilämpötila on  +11 °C ja tammi-helmikuun -11 °C. Vuonon perukka on jäässä noin puoli vuotta mutta suuosa on sulana ympäri vuoden.

## Lähteet
Oklahoma City Thunder

**Oklahoma City Thunder** on NBA-sarjassa pelaava, Oklahoma Citystä kotoisin oleva koripallojoukkue. Joukkue pelaa läntisen konferenssin luoteisessa divisioonassa. Thunderin farmijoukkue on myös sen omistama Oklahoma City Blue. Aiemmin Seattle SuperSonics -nimellä tunnettu Oklahoma City Thunder perustettiin vuonna 2008 Washingtonin Seattlen lainsäätäjien ja seuran omistajan Clay Bennettin riidan tuloksena.

Seattlen-vuosinaan joukkue pelasi NBA:n pudotuspeleissä 22 kertaa ja voitti divisioonansa kuusi kertaa. Vuonna 1979 SuperSonics vei NBA:n mestaruuden Washington Bulletsia vastaan käydyssä loppuottelusarjassa. Mestarijoukkueeseen kuuluivat muun muassa Jack Sikma, Dennis Johnson, Gus Williams, John Johnson, Lonnie Shelton, Paul Silas ja Fred Brown. Myöhempiä Seattlen maineikkaita pelaajia olivat muun muassa Shawn Kemp ja Gary Payton. 

Ensimmäisellä Oklahoman-kaudellaan joukkue sijoittui läntisen konferenssin kolmanneksitoista. Joukkueen sijoitus koko liigassa oli 26:s. Joukkueen päävalmentajana on vuodesta on vuodesta 2020 toiminut Mark Daigneault. Häntä edelsi vuonna 2015 tehtävään nimetty Billy Donovan. 

Kaudella 2009–2010 Oklahoma City Thunder pääsi pudotuspelien ensimmäiselle kierrokselle mutta hävisi voitoin 2–4 Los Angeles Lakersille. Thunderin valmentaja Scott Brooks valittiin vuoden valmentajaksi ja joukkueen tähtipelaaja Kevin Durant voitti pistekuninkuuden ottelukohtaisella keskiarvolla 30,1 pistettä. Tämän jälkeen joukkue on pelannut pudotuspeleissä jokaisella kaudella lukuun ottamatta kautta 2014–2015. Thunder ylsi NBA:n loppuotteluihin kaudella 2011–2012 mutta hävisi Miami Heatille otteluvoitoin 1–4. Joukkueen tähtipelaajiin kuuluivat tuolloin Kevin Durantin lisäksi Russell Westbrook ja James Harden.

Joukkueen kotiareenana toimii Paycom Center.

## Lähteet

## Aiheesta muualla
* City Thunderin kotisivu
Joplin

**Joplin** on kaupunki Missourin osavaltiossa Yhdysvalloissa. Asutus alueelle syntyi 1840-luvulla, ja virallisesti kaupunki perustettiin 1873. Vuoden 2019 arvion mukaan Joplinissa asui 50&nbsp;925 asukasta. Väkiluku pysyi lähes samana verrattuna vuoteen 2010, jolloin kaupungissa asui 50&nbsp;150 asukasta. Kaupunki on nimetty metodistipappi Harris Joplinin mukaan.

Toukokuussa 2011 tornado tuhosi Joplinissa muun muassa St. Johnin sairaalan ja surmasi yli 160 henkeä.

## Lähteet

## Aiheesta muualla

*Kaupungin kotisivut
I Threes

**I Threes** oli Rita Marleyn, Judy Mowattin ja Marcia Griffithsin muodostama reggaeyhtye. Yhtye oli toiminnassa ainoastaan vuonna 1974. Yhtyettä tukivat muun muassa Bob Marley & The Wailers (ent. The Wailers), Peter Tosh sekä Bunny Wailer. I-Threesin jäsenet toimivat pääasiassa The Wailersin albumeilla taustataulajina.

## Aiheesta muualla
*
Biohajoava muovi

**Biohajoavat muovit** ovat joko synteettisiä tai luonnon raaka-aineista eli biomassasta saatuja polymeerejä.Muovi on biohajoavaa, kun se muuttuu sille suotuisissa olosuhteissa hiilidioksidiksi tai metaaniksi sekä biomassaksi ja vedeksi. Muovin biohajoavuudessa pitää aina huomioida hajoamisaika- ja olosuhteet, koska esimerkiksi maassa hajoavaksi tarkoitettu muovi ei välttämättä hajoa riittävän nopeasti meressä. 

Biohajoavaa muovia voidaan valmistaa mm. tärkkelyksestä ja selluloosasta. Suomessa raaka-aineena käytetään lähinnä perunaa ja viljatuotteitta. Muualla tyypillisiä raaka-aineita ovat maissi, riisi sekä soija. Kaikki biohajoavat muovit eivät kuitenkaan ole valmistettuja uusiutuvista raaka-aineista.  

Biohajoavista polymeereista on 1980-luvulta alkaen valmistettu lääketieteen käyttöön esimerkiksi luunmurtumien tai muissa kudosvaurioiden hoidossa tarvittavia ruuveja ja muita kiinnittimiä, jotka hajoavat elimistössä vähitellen tehtävänsä täytettyään.

## Biohajoavien muovien yleisyys
0,04 % vuodessa tuotetusta muovista on biomuovia. Se vastaa noin 1,1 miljoonaa tonnia. Tästä osuudesta 58 % on biopohjaisia ja 42 % on biohajoavia.

## Biohajoavien muovien haitat
EU-standardi EN 13432:n mukaan biohajoavien tuotteiden on hajottava teollisissa olosuhteissa kolmen kuukauden aikana alle 2 mm:n kokoisiksi hiukkasiksi. Tästä syntyy ongelmia, koska biojätteen mädätysprosessi on yleensä alle kolme kuukautta. Joillakin jätteenkäsittelylaitoksilla joudutaan erottelemaan biohajoavat muovipussit biojätteestä polttoon.Verrattuna tavalliseen muoviin biohajoava muovi on venyvämpää, joten se takertuu herkemmin jätteenkäsittelylaitteiden osiin. Biohajoavien muovipussien erottelu biojätteestä on vaikeampaa kuin tavallisen.

## Biohajoava muovi luonnossa
Pisan yliopiston tekemän tutkimuksen mukaan mater-bi - polymeereistä valmistetuista tuotteista voi liueta maaperään kasvien kasvua hidastavia kemikaaleja.Suomen ympäristökeskuksen SYKE:n tekemässä vuoden kestäneessä kokeessa PLA ei hajonnut kunnolla Itämeren olosuhteissa. Samassa kokeessa puolestaan biohajoava selluloosa-asetaatti hajosi lähes täysin.

## Erilaisia biohajoavia muoveja

* Biohajoava selluloosa-asetaatti  
* PBAT 
* Polybuteenisukkinaatti eli PBS 
* Polyglykolihappo eli PGA 
* Polyhydroksibutyraatti  eli PHB
* Polykaprolaktoni eli PCL  
* Polylaktidi eli PLA
* poly(3-hydroksibutyraatti-ko-3-hydroksivaleraatti) eli PHBV 

## Katso myös
* Biohajoava materiaali

## Lähteet

## Aiheesta muualla
*Bioteknologiainfo: Biohajoavat tuotteet
Night at the Museum 2

**Night at the Museum 2** (*Night at the Museum: Battle of the Smithsonian*) on 22. toukokuuta 2009 ensi-iltansa saanut yhdysvaltalainen toimintakomedia, jonka pääosissa ovat Ben Stiller, Amy Adams, Owen Wilson ja Hank Azaria. Se on jatkoa elokuvalle *[[Night at the Museum – yö museossa]]* (2006) ja oli edeltäjänsä tavoin menestys tuottaen kansainvälisesti yli 413 miljoonaa Yhdysvaltain dollaria.

Elokuvan ohjasi edellisenkin osan ohjannut Shawn Levy ja yhtenä tuottajista työskenteli esimerkiksi Harry Potter -elokuvia ohjannut Chris Columbus.

Jonas Brothers -yhtye antoi elokuvassa äänet kolmelle poikaenkelille, jotka laulavat Larrylle ja Amelialle kappaleita ”My Heart Will Go On” ja ”Lovebug”.

## Juoni
Entinen museon yövartija Larry Daley (Ben Stiller) omistaa nyt oman yhtiön jolla menee hyvin. Hän poikkeaa museoon katsomaan olentoja, jotka heräävät öisin henkiin laatan avulla. Hän saa tietää, että osa museon tavaroista menee pitkäaikaisvarastoon Smithsonian museoon, ja yrittää pysäyttää nämä aikeet.

Ahkmenrahin ilkeä veli, Kahmunrah (Hank Azaria) yrittää tuhota Larryn museoystävineen ja saada haltuunsa laatan, joka herättää museon tavarat öisin eloon. Larry kuitenkin huijaa Kahmunrahia kertomalla, että Rubikin kuutio on vielä voimakkaampi kuin laatta. Kahmunrah uskoo asian, mutta saadessaan selville, että Larry on valehdellut hän vangitsee Larryn pienoismalli-ystävän Jedediahin tiimalasiin.

Larryn täytyy selvittää koodi laattaan, jos haluaa Jedediahin selviävän hengissä. Seikkailussa ovat mukana esimerkiksi Abraham Lincoln, Albert Einsteinin pienoismallit sekä Ajattelija-patsas ja Amelia Earhart.

## Ääninäyttelijät

 
### Suomenkielinen versio
 

## Arvostelut
* 

## Lähteet
Kalansyötti

**Kalansyötti** on kalastamisessa käytetty tosiasiallista kalanruokaa sisältävä tai kalanruokaa kuvaava kalan ravintoa. Kalansyöttejä on tiettävästi käytetty 1600-luvulta alkaen

## Kalansyöttejä

### Eläimet
*pikkukalat, kalan palaset
*kastemadot
*kärpäsentoukat
*savimadot
*surviaissääskentoukat
*äyriäiset

### Kasvit
*maissi
*pulla
*rusina
*taikinat

### [[Viehe]]et
*uistimet
*perhot
*pilkit
David Krejčí

**David Krejčí** (s. 28. huhtikuuta 1986 Šternberk, Tšekkoslovakia) on uransa päättänyt tšekkiläinen jääkiekkoilija, joka edusti viimeisimpänä NHL-liigassa pelaavaa Boston Bruinsia. Hän siirtyi jo juniori-ikäisenä QMJHL-joukkue Gatineau Olympiquesiin vuonna 2004. Samana vuonna ennen QMJHL:ää Boston Bruins varasi Krejčín toisella kierroksella.

Krejčí siirtyi Boston Bruinsin organisaatioon kaudella . Hän pelasi lähes koko kautensa farmijoukkue Providence Bruinsissa, mutta pääsi kuuteen NHL-peliin. Seuraavalla kaudella  Krejčí pelasi suurimman osan kaudestaan NHL:ssä. Hän teki 56 ottelussa tehot 6+21=27. Krejčí pelasi myös MM-kisoissa keväällä 2008. Kaudella  Krejčí löi itsensä läpi tehdessään 82 ottelussa tehot 22+51=73. Hän voitti myös NHL Plus/Minus Awardin.

Krejčí voitti alle 20-vuotiaiden MM-pronssia 2005 sekä alle 18-vuotiaiden MM-pronssia 2004.

## Tilastot

## Lähteet

* 
* 
* 

### Viitteet

## Aiheesta muualla
* European Hockey.net
Debet ja kredit

**Debet** ja **kredit** ovat kahdenkertaiseen kirjanpitoon liittyviä termejä. Debet merkitsee veloitusta ja kredit hyvitystä. 

Jokaiseen tiliin liittyy debet- ja kredit-puolet, ja jokainen tilitapahtuma kirjataan jonkin tilin debet-puolelle ja jonkin toisen tilin kredit-puolelle. Tulot kirjataan jonkin tulotilin kredit-puolelle ja kassatilin tai muun siihen verrattavan tilin debet-puolelle, menot taas kassatilin tai muun vastaavan tilin kredit-puolelle ja jonkin menotilin debet-puolelle.

Sana *debet* on latinalainen verbimuoto, joka tarkoittaa *on velkaa*. Se on *debere*-verbin aktiivin indikatiivin preesensin yksikön kolmas persoona. Sana *kredit* tulee latinan *credere*-verbin vastaavasta muodosta *credit*, joka tarkoittaa *uskoo, luottaa*. Suomessa ja muissa pohjoismaisissa kielissä se on muuntunut muotoon *kredit*. Englannissa sana credit on käytössä alkuperäisessä latinalaisessa muodossaan, mutta sana *debet* on muuntunut muotoon *debit*.

Termit *debit* ja *credit* näissä englantilaisissa muodoissaan  esiintyvät myös pankki- ja luottokorteissa. Näissä debit tarkoittaa pankkikorttia ja credit luottokorttia. Termien yleistymisen taustalla on SEPA, jonka myötä korteissa siirryttiin Suomessakin kansainvälisiin nimityksiin.

## Lähteet
* Leppiniemi, Jarmo; Kykkänen, Tapani: Kirjanpito ja tilinpäätös harjoituksineen, WSOY 2003, 

### Viitteet
Tuff Gong

**Tuff Gong** reggae -levy-yhtiö, jonka perusti The Wailers -yhtyeen keulakuva Bob Marley vuonna 1970. Yhtiö on myös nimetty Bob Marleyn lempinimen mukaan.

Tuff Gongin pääkonttori sijaitsi 56 Hope Roadilla, Bob Marleyn kotona. Tällä paikalla on nykyään Bob Marley museo.
Lippauistin

**Lippauistin** on virveliin tarkoitettu viehe, jonka rakenteeseen kuuluu veden virtauksen voimasta pyörivä lippa. Lippa on tyypillisesti metallinen, kolikon kokoinen ja puun lehden tai pienen lusikan muotoinen. Lipan pyöriminen aiheuttaa vedessä värähdyksiä, joihin kalat reagoivat kylkiviiva-aistinsa avulla. Kiiltävä tai värikäs lippa toimii myös näköaistin ärsykkeenä. Hyönteistä tai pientä kalaa jäljittelevillä lippauistimilla voi saada petokalojen lisäksi myös särkikaloja.

Yksinkertaisen rakenteensa vuoksi lippauistimet voivat olla erittäin kevyitä. Niiden massa on yleensä parista grammasta muutamaan kymmeneen grammaan.

Lippauistimia käytetään pääasiassa heittouistelussa. Vetouistelussa ongelmaksi voi muodostua se, että lippauistin pyörii jatkuvasti samaan suuntaan ja saattaa pyörittää siiman kierteelle. Kiertymistä vähentää laadukas leikari.

## Historia
Ensimmäiset lippauistimet valmistettiin nykytiedon mukaan Yhdysvalloissa 1800-luvun alkupuolella. Viehetyyppi esiintyi patenttipiirroksissa ja kirjojen kuvituksessa ensi kerran 1860-luvulla. Samoihin aikoihin alkoi myös kaupallinen tuotanto. Varhaisia valmistajia olivat mm. Julio T. Buel, W. D. Chapman sekä G.M. Skinner. Suomessa kalastusvälinetehtailija Herman Renfors valmisti ensimmäiset lippansa vuonna 1870. Renforsin ensimmäisen lippauistimen nimi oli *Kajaanin lippa ("Kajana")*. Lippauistinten nykyinen muoto on kuitenkin tullut ranskalaisesta Meppsin Agliasta.

## Keveitä lippauistimia
*Abu Garcia droppen, 4 g, viisi väriä
*Fladen spinnare, 6 g, vaaleankeltatäpläinen ja punatäpläinen musta lehti (vaappu)
*Abu Garcia droppen, 6 g, viisi väriä
*Abu Garcia droppen, 8 g, viisi väriä

## Keskiraskaita lippauistimia
*Bete lotto, 9 g, 23 väriä 
*Abu Garcia droppen, 12 g, viisi väriä
*Fladen spinnare, 12 g, kirkkaan keltatäpläinen, vaaleankeltatäpläinen ja punatäpläinen musta lehti (vaappu) 
*Kuusamo balance, 10 g, viisi väriä, Islannin suosituin lippauistin lohenkalastukseen
*Bete lotto, 12 g, 23 väriä

## Raskaita lippauistimia
Sven Elof Kristiansson

__NOTOC__
**Sven Elof Kristiansson** (29. marraskuuta 1880 Saarijärvi – 21. marraskuuta 1938 Venäjä) oli suomalainen toimittaja ja uskontokriitikko. Hän oli *[[Vapaa Ajatus]]* -lehden julkaisija ja päätoimittaja 1909–1917. Hän julkaisi ja suomensi myös kirjallisuutta. Hän oli sisällissodan aikana punaisella puolella ja toimi vallankumouksellisen ylioikeuden sihteerinä.

## Elämä
Kristianssonin vanhemmat olivat kauppias Nils Petter Kristiansson ja Rosa Sandström. Hän suoritti ylioppilastutkintonsa Savonlinnan reaalilyseossa vuonna 1901 ja aloitti opiskelun Helsingin yliopistossa. Hän asui Yhdysvalloissa 1903–1910 ja toimi siellä sanomalehdentoimittajana, mutta palasi Suomeen vuonna 1910. Kristiansson perusti Helsingissä 1910 Vapaa Ajatus -nimisen lehden ja oli sen toimittajana 1911–1917. Hän oli anarkistiksi leimattu itsenäinen ajattelija, joka sai syytteitä ja tuomioita jumalankieltämisestä. Hän kielsi olevansa ateisti, mutta vastusti nimimerkillä ”Saukko” julkaisemassaan pamfletissa *Alas kirkko ja valtio* kirkon ja valtion harjoittamaa sananvapauden ja vapauden rajoittamista.

Suomen sisällissodan aikana Kristiansson oli Kansanvaltuuskunnan virkailijana. Hän pakeni nähtävästi sodan loppuvaiheessa Venäjälle, mutta hänen kuolemastaan on ristiriitaista tietoa. On oletettu, että hänet tapettiin sisällissodassa tai sen jälkeen. Toisen käsityksen mukaan hän kuoli hukkumalla Norjassa 1920–1923. Kristianssonien sukuseuran mukaan hän siirtyi Venäjälle, jossa joutui Stalinin vainojen uhriksi vuonna 1938.

Hänen kerrotaan palvelleen 1920-luvulla Edvard Gyllingin aikana toimihenkilönä Karjalan tasavallassa.

Kristianssonien sukua oli muuttanut 1800-luvulla Suomeen ja asettunut Saarijärvelle. Sven Elofin isä Peter Kristiansson oli nahkuri ja varakas mies. Sven Elofin poika oli tietokilpailuissa menestynyt Esko Kivikoski.

## Julkaisuja
* 

## Suomennoksia
* Herbert N. Casson : *Taikauskoa vastaan* ; engl. kielestä suomentanut Elof Kristianson. Suom. sos. kustannusyhtiö, Fitchburg, Massachusetts 1907
* Clarence S. Darrow : *Syytön : lakimies Clarence S. Darrowin päättäjäispuhe Haywood jutussa Idahossa*. Vilho Leikas, Calumet, Michigan 1908, 1909
* Francis Bacon : *Filosofiset mietelmät* ; englanninkielestä suomentanut Elof Kristianson. Yrjö Weilin & kumpp. o.y., Turku 1910
* Jack London : *Rautakorko*. Suom. sos. kustannusyhtiö, Fitchburg, Massachusetts 1910
*  Uusi painos: 

## Lähteet

## Kirjallisuutta
* 
* Ketola, Mikko: Vapaa Ajatus -lehti suomalaisen jumalanpilkan edistäjänä 1910–1917. *Suomen kirkkohistoriallisen seuran vuosikirja* 84–85/1994–1995. Helsinki: Suomen kirkkohistoriallinen seura, 1995.
* 
*
Kerilon

**Oy Kerilon Ltd** oli Torniossa vuodesta 1965 vuoteen 1977 saakka toiminut tekstiiliteollisuusyritys. Kerilon valmisti nailonlangasta kreppilankaa eli polyamidia. Tehdas sijaitsi Rantatiellä Miukin kaupunginosassa. Parhaimpana aikana se työllisti useita satoja työntekijöitä.

## Kerilonin tausta

Nailonlankatehtaan juuret ulottuvat vuoteen 1956, jolloin presidentti Urho Kekkonen kävi vihkimässä käyttöön paikalle perustetun Tornion ensimmäisen suurteollisuuslaitoksen Ke-Ri Oy:n - myöhemmin Keri Oy, joka valmisti nailonlangasta Amar-merkkisiä sukkahousuja. Vuonna 1965 Keri Oy organisoitiin uudelleen siten, että nailonlangasta tapahtunutta kreppilangan tuotantoa varten perustettiin Kerilon Oy, sukkatuotantoa ja myyntiä varten Amar Oy.  Tässä vaiheessa kaikkien yhtiöiden toimitusjohtajana toimi Keri Oy:n toimitusjohtaja, maisteri Eero Häkli. Vuonna 1966 Keri Oy myytiin tuotemerkkeineen Suomen Trikoolle, joka siirsi sukkatuotannon Tampereelle. Mittavien laajennusten jälkeen tehdas keskittyi ainoastaan nailonlangan krepppaukseen, ja siitä muodostui Oy Kerilon Ltd. Työntekijämäärä Kerilonin alkuvaiheessa oli noin 200. Vuonna 1975 työntekijöitä oli 360. Häklin jälkeen toimitusjohtajana toimi Paavo Siurua vuosina 1966-1974.

## Keriloniin liittyviä muita torniolaisia alan tuottajia

Tehtaan omistajina on ollut mm. tunnettuja nimiä kuten Herlinien suku sekä Säteri Oy, jonka omistuksessa Kerilon kehräsi nailonlangasta kreppilankaa myös Yhdysvalloissa ja Kanadassa. Sukkatehtaan toimihenkilöt perustivat vuonna 1966 Tornioon sukkahousutehdas Norlynin tytäryhtiöineen, joka 1970-luvun alkupuolella työllisti jopa yli tuhat ihmistä Tornion lisäksi Simossa, Haaparannalla ja Nurmeksessa, kunnes sekin ajautui huonosti kannattavana Suomen Trikoon omistukseen vuonna 1976.

## Kerilonin toiminnan päättyminen

Kemira Oy:n omistaman Kerilon-tehtaan toiminta loppui keväällä 1977. Tehtaan koneiden purku alkoi 8. syyskuuta 1977, mutta tehtaan myymisestä käytyjä neuvotteluja jatkettiin samaan aikaan. Tehtaan koneet myytiin Lappfiberille 7. marraskuuta 1977. Tehdas jatkoi toimintaa vuoden 1977 jälkeen nimellä Lappfiber Oy, ja se jatkui vuoteen 1987 saakka, kunnes se meni konkurssiin ja lopetettiin kokonaan. Alun perin Aarne Ervin piirtämä suuri tehdasrakennus Tornionjoen rannalla jäi vuosiksi tyhjilleen ja ajautui ilkivallan vuoksi surkeaan tilaan. Tehdasrakennus purettiin vuonna 1995.

## Alan toiminta Torniossa Kerilonin jälkeen

Sukkahousujen valmistusta Torniossa jatkoi Nanso, kunnes se vuonna 2016 sulki tehtaan ja myi tuotemerkit norjalaisen Orklan omistamalle Pierre Robert Groupille.

Tornion kaupunki on nimennyt sukkateollisuuden mukaan Miukin kaupunginosassa kadut nimeltä Kerikatu ja Amarinkatu.

## Lähteet
VooDoo (rullakiekko)

**VooDoo** on vuonna 1996 perustettu helsinkiläinen rullakiekkojoukkue. Joukkueessa pelasivat mm. Kimmo Kuhta ja Mikko Laine.

## Saavutukset
*SM-liigan pronssia: 1 (vuonna 1996)
Pioneering Spirit

**Pioneering Spirit**, entinen nimi **Pieter Schelte** on hollantilaisen Allseas Engineering -yhtiön omistama laiva, jota liikennöi sveitsiläinen Allseas Marine Contractors. Sen päätehtävä on öljynporaustornien asentaminen ja purkaminen sekä öljy- ja kaasuputkien laskeminen mereen. Alus oli valmistuttuaan 2015 luokkansa suurin. Vuonna 2013 julkaistiin suunnitelma vieläkin suuremman aluksen rakentamisesta, jonka luovutus tapahtuisi 2022.

Aluksen aiempi nimi *Pieter Schelte* aiheutti laajaa vastustusta julkistamisestaan lähtien. Laiva nimettiin Allseas-varustamon johtajan Edwin Heereman isän, sotarikoksista tuomitun Waffen SS:n upseerin Pieter Schelte Heereman mukaan. Laajojen reaktioiden vuoksi laivan nimi muutettiin helmikuussa 2015.

## Tekniset tiedot
Jättimäisen, kahdesta rungosta koostuvan aluksen pituus on 382 metriä ja leveys 117 metriä. Laivan pääkoneina on kahdeksan 11,2 MW MAN dieselmoottoria kokonaisteholtaan 85 MW. Rolls-Royce toimittaa 12 potkurilaitetta työntövoimaltaan 5,5 MW. Aluksen on suunnitellut suomalainen Deltamarin.

## Lähteet
Larry Byrom

**Lawrence "Larry" Byrom** (27. joulukuuta 1948 Huntsville, Alabama, USA) on yhdysvaltalainen kitaristi. Yhtyeitä ja artisteja, joiden kanssa hän soittanut, ovat mm. Steppenwolf, Ratchell, Neil Young, Steve Winwood, Peter Frampton ja Eddie Rabbit. Hän on myös toiminut studiomuusikkona Nashvillessä ja soittanut monien country-artistien, kuten Travis Trittin, Dolly Partonin, Kenny Rogersin ja Tanya Tuckerin kanssa.
Success Will Write Apocalypse Across the Sky

**Success Will Write Apocalypse Across the Sky** (usein lyhennetty **SWWAATS**) on yhdysvaltalainen, Floridan Tampassa perustettu grindcore-yhtye. Sen perustivat vuonna 2006 Dehumanized-, Filth Porn- ja Bodies in the Gears of the Apparatus-yhtyeiden jäsenet. Yhtye on julkaissut vuonna 2009 yhden pitkän albumin ja EP-levyn ja toinen albumi on työn alla.

## Jäsenet
* John Collett – laulu
* Ian Sturgill – kitara, laulu
* Aaron Haines – kitara
* Jen Muse – samplet
* Pete Lamb – rummut

### Entiset jäsenet
* Chris Woodall – basso (2006–2007)
* Jesse Jolly – basso (2007–2008)
* Mike Petrak – rummut (2006–2008)

## Diskografia
* 
* 

## Lähteet

## Aiheesta muualla
* 
* Yhtye Nuclear Blast USA:n sivuilla
Jens Skålberg

**Jens Skålberg** (s. , Ruotsi) on ruotsalainen jääkiekkopuolustaja.

Hän pelasi vuosina 2007–2009 Elitserieniä Färjestadissa. Yhteensä hän on pelannut 92 ottelua Elitserienissä tehopistein 2+8. Skålberg siirtyy kaudeksi 2009–2010 TPS:ään vuoden mittaisella vuokrasopimuksella. Keväällä 2010 hän voitti TPS:ssä Suomenmestaruuden. Skålberg palasi seuraavaksikin kaudeksi TPS:aan. Kesällä 2011 hän siirtyi Allsvenskanin Örebrohon.

## Lähteet
*
George Biondo

**George Michael Biondo** (s. 3. syyskuuta 1945 Brooklyn, New York) on yhdysvaltalainen basisti. Hänet muistetaan parhaiten Steppenwolfin basistina vuosina 1970–1976, ja hän on myös toiminut päälaulajana joillakin yhtyeen kappaleilla. Biondo on myös soittanut John Kayn sooloyhtyeessä, ja hänellä ja Steppenwolf-rumpali Jerry Edmontonilla oli oma yhtye 1980-luvulla. Sen jälkeen hän on toiminut klubi- ja studiomuusikkona.
Kent Henry

**Kent Henry** (5. huhtikuuta 1948 Hollywood, Kalifornia – 18. maaliskuuta 2009 Portland, Oregon), syntymänimeltään **Henry Plischke**, oli yhdysvaltalainen kitaristi, joka parhaiten muistetaan Blues Imagen ja Steppenwolfin kitaristina.
Titaani (täsmennyssivu)

**Titaani** tai **titaanit** voivat tarkoittaa seuraavia asioita:

* titaani, metallinen alkuaine
* titaanit, ryhmä kreikkalaisen mytologian jumalia
* titaanit, fantasiamaailmoissa esiintyviä jättiläisiä
* Kotkan Titaanit, jääkiekkoseura
* *[[Titaanit (televisiosarja)|Titaanit]]* (*Titans*), yhdysvaltalainen televisiosarja.

## Katso myös
*Titan
*Titans
The Den

**The Den** on jalkapallostadion Lontoossa, Englannissa ja se toimii Millwall FC:n kotistadionina.

Vuonna 1993 valmistuneen stadionin kapasiteetti on 20&nbsp;146.
Aasian kisat 2002

**14. Aasian kisat** järjestettiin Etelä-Korean Busanissa 29. syyskuuta–14. lokakuuta 2002. Kilpailuihin osallistui 7&nbsp;556 urheilijaa 44 maasta, ja ensimmäistä kertaa Aasian kisojen historiassa kaikki Aasian olympiakomitean jäsenvaltiot lähettivät paikalle edustajiaan. Kilpailtuja urheilumuotoja oli 38, joista kehonrakennuksessa kilpailtiin ensimmäistä kertaa.

## Osallistujat

*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*

## Lajit
Vuoden 2002 Aasian kisoissa kilpailtiin yhteensä 38 eri urheilumuodossa:

*Jousiammunta
*Yleisurheilu
*Sulkapallo
*Baseball
*Biljardi
*Koripallo
*Kehonrakennus
*Keilailu
*Nyrkkeily
*Melonta
*Pyöräily
*Ratsastus
*Miekkailu

*Jalkapallo
*Golf
*Voimistelu
*Käsipallo
*Maahockey
*Judo
*Kabaddi
*Karate
*Nykyaikainen viisiottelu
*Soutu
*Rugby
*Purjehdus
*Sepak takraw

*Ammunta
*Softball
*Pehmotennis
*Squash
*Uinti (ml. uimahypyt, taitouinti ja vesipallo)
*Pöytätennis
*Taekwondo
*Tennis
*Lentopallo (ml. rantalentopallo)
*Painonnosto
*Paini
*Wushu

## Mitalitaulukko
Major League Gaming

**Major League Gaming** (**MLG**) on vuonna 2002 Sundance DiGiovannin ja Mike Sepson perustama pohjoisamerikkalainen kilpapelaamiseen erikoistunut järjestö jonka kotipaikka on New York. He järjestävät videopeliturnauksia ympäri Yhdysvaltoja sekä Kanadaa. MLG:n turnauksia on televisioitu ESPN:n ja muiden urheilutahojen verkkosivustoilla.

MLG on myös kehittämässä sisältöä televisioon ja tietokoneille. Vuonna 2009 *MLG* sai Agora Gamesin omistukseensa ja vuonna 2013 *MLG* julkaisi mlg.tv streaming-palvelun.

Activision Blizzard osti MLG:n tammikuussa 2016.

## Ammattipelaaminen

**PC**
* Counter-Strike: Global Offensive
* Starcraft II
* League of Legends

**PlayStation 3**
* Mortal Kombat
* Soul Calibur V
* King of Fighters XIII

**Nintendo Gamecube**
* Super Smash Bros. Melee

Starcraft II kommentaattoreina toimivat DJ Wheat, Day 9, Rob Simpson, Tasteless, Artosis, JP, dApollo sekä TotalBiscuit. Taistelupelien kommentaattoriena ovat Juicebox Abel, Tom Brady ja Bibulus.

Vuonna 2006 MLG:stä tuli ensimmäinen televisiossa Yhdysvalloissa näytetty ammattiepelitapahtuma. Halo 2 Pro sarjaa näytettiin USA Network kanavalla.

Vuonna 2011 League of Legends lisättiin kesken kauden pelien Halo: Reach, Starcraft 2 ja Call of Duty: Black Ops ammattipelien joukkoon.

Vuoden 2012 aikana MLG solmi monivuotisen yhteistyösopimuksen KeSPA:n (Korean eSports Association) kanssa koskien Starcraft: Brood War pelaajia. Sopimus mahdollistaa KeSPA:n pelaajien osallistumisen Yhdysvalloissa käytäviin MLG-turnauksiin. Sopimus myös kieltää pelaajia ottamasta osaa muihin ulkomaalaisiin kilpailuihin ilman MLG:n lupaa.
Kesäkuussa käyty MLG Anaheim oli ensimmäinen Yhdysvalloissa käyty turnaus jossa oli mukana Korean Brood War-ammattipelaajia.

Tammikuussa 2013 MLG lisäsi pelin Call of Duty: Black Ops 2 listoilleen. Elokuussa sama tapahtui Call of Duty: Ghosts pelille.

## Viimeiset MLG Voittajat

## Lähteet

## Aiheesta muualla
* MLG:n viralliset sivut
Catherine Wilkin

**Catherine Wilkin** (s. 22. elokuuta 1945) on australialainen näyttelijä. Hän on näytellyt muun muassa Rouva Regiä televisiosarjassa *[[Tallijengi]]*, Liz Ryania televisiosarjassa *[[McLeodin tyttäret]]* ja Pamela Stonehamia televisiosarjassa *[[Lentävät lääkärit]]*.

## Lähteet
Heli Simpson

**Heli Simpson** (s. 21. helmikuuta 1987) on australialainen näyttelijä ja laulaja. Hän on näytellyt muun muassa televisiosarjassa *[[Tallijengi]]*. Hän on australialaisen komediaryhmä *Boss Octopus*in jäsen. Nuoresta lähtien Simpson on ollut näyttelemisen ohella kiinnostunut myös biologiasta ja hän on osallistunut Kiinan Pekingissä järjestettyihin kansainvälisiin biologian olympialaisiin. Simpson valmistui lääketieteen ja kirurgian kandidaatiksi () Melbournen yliopistosta vuonna 2011 ja on työskennellyt lääkärinä *Mercy Hospital for Women* -naistensairaalassa Victorian osavaltiossa. 

## Lähteet
Vekkula

**Vekkula** oli hupitalo Linnanmäen huvipuistossa Helsingissä. Talo avattiin vuonna 1961, ja se sisälsi useita erilaisia hupielementtejä, kuten peilisalin, liikkuvia lattioita, riippusillan, liikkuvat portaat sekä mattoliukumäen. Vekkula suljettiin ja purettiin kauden 2017 lopuksi.

Vuosien varrella Vekkulaa uudistettiin muutamaan kertaan poistamalla joitakin kohteita ja lisäämällä uusia.

Vekkulassa soi musiikkia kahdessa kohdassa. Jonotustilassa ja peilihuoneessa kuului pätkä Jean-Michel Jarren *[[Équinoxe|Équinoxe Part 3:sta]]*, ja sukellusveneen kohdalla soi The Beatlesin *[[Yellow Submarine (kappale)|Yellow Submarine]]*.

## Purkaminen ja uusi Vekkula
Vekkula suljettiin ja purettiin kauden 2017 lopuksi. Se oli huvipuiston toiseksi suosituin laite Vuoristoradan jälkeen. Linnanmäelle aiotaan rakentaa uusi Vekkulan tyylinen laite, ja siihen on kerätty ideoita Linnanmäen kävijöiltä. Uuden Vekkulan avajaisvuodeksi suunniteltiin vuotta 2021, mutta se kuitenkin viivästyy koronapandemian vuoksi. Keväällä 2023 kerrottiin, että uuden Vekkulan suunnittelua jatketaan sen jälkeen, kun Linnanmäen uusi Swingi-laite on saatu valmiiksi. Swingi avattiin keväällä 2024.

Keväällä 2024 Linnanmäeltä kerrottiin, että uudelle Vekkulalle pyritään saamaan rakennuslupa loppuvuodesta. Silloinen toimitusjohtaja Pia Adlivankin arvioi, että laite saataisiin mahdollisesti käyttöön vuonna 2026 tai 2027. Kesällä 2025 uuden hupitalon aikataulu, sijainti ja nimi olivat edelleen epävarmoja. Toimitusjohtaja Satu Järvelä piti kuitenkin 2020-lukua edelleen mahdollisena valmistumisaikana.

Linnanmäki huutokauppasi 12 vanhan Vekkulan osaa, ja ne osti Vihdin PuuhaPark yhteensä 25 000 eurolla. PuuhaParkin johtaja Janne Uotila oli aikonut rakentaa Vihtiin uuden Vekkulan, johon huutokaupassa ostetut alkuperäiset osat olisi sijoitettu. PuuhaParkin ja Linnanmäen välille tuli kuitenkin kiistaa Vekkula-nimestä ja siitä, voiko PuuhaParkiin ylipäätään rakentaa Linnanmäen Vekkulaa vastaavaa hupitaloa. Uotilan mukaan huutokaupassa ostetut Vekkulan osat eivät ole tulossa enää käyttöön.

Ennen uuden Vekkulan rakentamista Linnanmäellä Vekkulan korvikkeena toimii Pellen talo. Se on kolmikerroksinen siirrettävä hupitalo, jossa on monia Vekkulan tyylisiä elementtejä. Se sisältää esimerkiksi pyörivän tynnyrin, liikkuvat portaat ja liukuhihnoja. Uuden Vekkulan avautumisen jälkeen Pellen talon oli määrä siirtyä Tivoli Seiterälle, joka kuitenkin lakkautettiin vuonna 2024.

## Lähteet
David Leggio

**David Leggio** (s. 31. heinäkuuta 1984 Buffalo, Yhdysvallat) on yhdysvaltalainen jääkiekkomaalivahti. Leggio lopetti ammattilaisuransa vuonna 2019.

Vuosina 2004–2008 Leggio pelasi NCAA-yliopistosarjaa Clarksonin yliopiston joukkueessa. Hänet valittiin vuonna 2007 sarjaan parhaaksi maalivahdiksi ja ensimmäiseen tähdistökentälliseen. Vuonna 2008 hänet valittiin sarjan toisen tähdistökentällisen maalivahdiksi. Kaudella 2008–2009 hän pelasi ECHL:n Florida Everbladesissa. Leggio pelasi myös kaksi AHL-ottelua Albany River Ratsissa ja Binghamton Senatorsissa.

Kaudeksi 2009–2010 Leggio teki sopimuksen SM-liigassa pelaavan Turun Palloseuran kanssa, jossa hän korvasi NHL:ään siirtyneen Alexander Salákin joukkueen ykkösmaalivahtina. Kauden päätteeksi joukkue voitti Suomen mestaruuden. 

Kaudeksi 2010–2011 Leggio teki yksivuotisen sopimuksen NHL-seura Buffalo Sabresin kanssa. Hän kuitenkin pelasi Sabresin farmiseura Portland Piratesissa AHL-liigassa.

## Pelaajahistoria

## Maajoukkueura
Leggio valittiin Yhdysvaltain jääkiekkomaajoukkueen kolmanneksi maalivahdiksi vuoden 2010 maailmanmestaruuskilpailuihin, mutta hän ei pelannut yhdessäkään ottelussa.

## Lähteet

* 
* David Leggio on TPS:n uusi maalivahti Yle Uutiset 4.6.2009
* David Leggio -pelaajaprofiili Jatkoaika.com
* David Leggio -pelaajaprofiili Elite Prospects 

### Viitteet
Nykytaide suurin piirtein

**Nykytaide suurin piirtein** on nykytaidetta erityisesti lapsille ja nuorille esittelevä kirja, jonka ovat tehneet Marjatta Levanto ja kuvittaja Julia Vuori. Otavan vuonna 1998 julkaisema kirja sai Rudolf Koivu -palkinnon 1999.

## Aiheesta muualla
* Jylhä, Alma: Taidekauhu kuriin? *Yliopisto* 15/1998. (Internet Archive)
Robert Radler

**Robert Radler** on yhdysvaltalainen televisio- ja elokuvaohjaaja, sekä elokuvatuottaja, joka tunnetaan erityisesti Power Rangers -sarjojen *[[Mighty Morphin Power Rangers]]in* ja *[[Power Rangers Zeo]]n* jaksojen ohjaamisesta. 

## Ura
Hän aloitti työskentelynsä television parissa 1980-luvulla ohjaten muun muassa muutaman jakson *[[New Monkees]]*, sekä elokuvan *[[Voittamaton isku]]*, jossa näyttelivät muun muassa Eric Roberts, Phillip Rhee ja James Earl Jones.

## Lähteet
Chinatown II

**Chinatown II** () on Jack Nicholsonin ohjaama film noir -elokuva vuodelta 1990. Se on jatkoa Roman Polańskin vuoden 1974 menestyselokuvalle *[[Chinatown (elokuva)|Chinatown]]*. Ohjauksen lisäksi Nicholson myös näyttelee elokuvan pääosaa.

## Rooleissa

## Arvioita
*[[Video-opas|Video-oppaassa]]* vuodelta 1994 elokuvaa moititaan sekavaksi, ja se saa kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*